ประเทศสิงคโปร์จำเป็นต้องใช้กฎหมาย (ป้องกัน) การแทรกแซงจากต่างชาติ เพื่อจัดการกับสิ่งใด
1. ความเชื่อมั่นของประชาชน
2. ภัยคุกคามร้ายแรง
3. ความรู้สึกเกลียดชัง
4. การพิจารณาคดี
คำตอบได้แก่ 2.  เนื่องจาก เพราะกฎหมาย (ป้องกัน) การแทรกแซงจากต่างชาติ จะอนุญาตให้เจ้าหน้าที่ทางการสั่งให้เว็บไซต์โซเชียลมีเดียและผู้ให้บริการอินเทอร์เน็ตเปิดเผยข้อมูลผู้ใช้งานหรือปิดกั้นเนื้อหาที่พวกเขาเห็นว่าเป็นปฏิปักษ์ได้ ขณะที่ทางการสิงคโปร์ระบุว่า จำเป็นต้องใช้กฎหมายนี้เพื่อจัดการกับ "ภัยคุกคามร้ายแรง"

หลังจากอภิปรายอย่างร้อนแรงในรัฐสภานาน 10 ชั่วโมง ก็มีการผ่านร่างกฎหมายป้องกันการแทรกแซงจากต่างชาติ เมื่อวันที่ 4 ต.ค. 2021 โดยรายละเอียดของกฎหมายให้อำนาจรัฐบาลดำเนินการกับตัวแทนในประเทศที่เชื่อว่า กระทำ "การรณรงค์ด้านข้อมูลข่าวสารอันเป็นปฏิปักษ์" แทนชาวต่างชาติ นอกจากนี้รัฐบาลยังเป็นฝ่ายที่ชี้ได้ว่าองค์กรหรือบุคคลใดเป็น "บุคคลสำคัญทางการเมือง" หากภารกิจที่ทำชี้ว่ามีส่วนเกี่ยวข้องในทางการเมือง ซึ่งทำให้ต้องเปิดเผยแหล่งที่มาของเงินทุนสนับสนุน

อย่างไรก็ดี ขอบเขตที่กว้างขวางของกฎหมาย (ป้องกัน) การแทรกแซงจากต่างชาติ (Foreign Interference (Countermeasures) Act) หรือที่รู้จักกันในชื่อ Fica ทำให้เกิดความกังวลขึ้น

การผ่าน FICA เป็นหายนะด้านสิทธิมนุษยชนในหมู่นักเคลื่อนไหว สื่ออิสระ และนักการเมืองฝ่ายค้าน เพราะมันให้อำนาจแก่รัฐบาลสิงคโปร์ในการลงโทษผู้ใดก็ได้ตามอำเภอใจ บนพื้นฐานของข้อกล่าวหาที่คลุมเครือว่าเกี่ยวข้องกับชาวต่างชาติ การใช้กฎหมายนี้ รัฐบาลสามารถปิดกั้นการแสดงความคิดเห็นที่ไม่พึงประสงค์ และเป็นอีกครั้งที่สิงคโปร์ทำให้เห็นถึงความมีศรัทธาในประชาธิปไตยอยู่เพียงน้อยนิด ด้วยการนำมาตรการทางการเมืองที่เหมาะกับระบอบเผด็จการที่ไม่ไว้วางใจประชาชนมาใช้
1.ความรู้พื้นฐานกฏหมาย,26.กฎหมายสิทธิมนุษยชน,92.ข่าวสารทั่วไป สถิติต่างๆ